Հատուկ դպրոցի տնօրենը մեղադրվում է յուրացում եւ խարդախություն կատարելու մեջ — Live News ՀՀ քննչական կոմիտեի Երեւան քաղաքի քննչական վարչության ծանր հանցագործությունների քննության բաժնում ավարտվել է «Երեւանի հենաշարժական համակարգի խախտումներ ունեցող երեխաների թիվ 17 հատուկ դպրոց» ՊՈԱԿ-ում հայտնաբերված չարաշահումների դեպքերի առթիվ հարուցված քրեական գործի նախաքննությունը: Այս մասին տեղեկացրել է ՀՀ ՔԿ լրատվական ծառայությունը։ Մեղադրանք է առաջադրվել ՊՈԱԿ-ի տնօրենին եւ ուսումնական աշխատանքի գծով տեղակալին: Այսպես՝ «Երեւանի հենաշարժական համակարգի խախտումներ ունեցող երեխաների թիվ 17 հատուկ դպրոց» ՊՈԱԿ-ի տնօրենը, հանդիսանալով պաշտոնատար անձ, կանոնադրությամբ ունենալով ՊՈԱԿ-ի գույքը, այդ թվում նաեւ՝ ֆինանսական միջոցները տնօրինելու լիազորություն, իր աշխատանքային գործունեության՝ 2015, 2016 եւ 2017 թթ. առաջին կիսամյակի ընթացքում կատարել է մի շարք չարաշահումներ: Մասնավորապես՝ աշակերտներին հատկացվող սնունդը նախատեսված չափաբաժիններից ավելի տրամադրելու, ինչպես նաեւ մի խումբ աշխատակիցներին դպրոցի ճաշարանում սնվելու հնարավորություն ընձեռնելու պատրվակով կազմակերպության ուսումնական տարվա փաստացի կոմպլեկտավորման տվյալների վերաբերյալ ՀՀ կրթության եւ գիտության նախարարություն ներկայացված պաշտոնեական գրություններում աշակերտների ընդհանուր քանակի վերաբերյալ ակնհայտ կեղծ տեղեկություն մտցնելով, այն է՝ դպրոցում գիշերող աշակերտների քանակը ներկայացնելով փաստացի գիշերող աշակերտների քանակից ավելի, պետական բյուջեից ստացել է սննդի համար նախատեսված ավելի ֆինանսավորում եւ ձեռք բերել համապատասխան սնունդ: Քննության տվյալներով՝ դպրոցի տնօրենի ուսումնական աշխատանքի գծով տեղակալի օժանդակությամբ պաշտոնական փաստաթուղթ հանդիսացող՝ դպրոցի պահեստից դուրս գրվող սննդամթերքի ճաշացանկ-պահանջագրերում ավելի են հաշվառվել փաստացի դպրոցում չգիշերող 27 աշակերտ՝ այդ կերպ պաշտոնեական կեղծիք կատարելով, հիշյալ աշակերտների անվամբ դպրոցի պահեստից ելքագրելով եւ վատնման եղանակով հափշտակելով առանձնապես խոշոր չափերով՝ 5 425 049 դրամ արժողությամբ սնունդ: Այսպես՝ ՊՈԱԿ-ի տնօրենը տնտեսական գծով փոխտնօրենի խնդրանքով իր աշխատավարձի բանկային պլաստիկ քարտից 2008թ. նոյեմբերից մինչեւ 2017թ. կանխիկացրել է ՊՈԱԿ-ի ֆինանսական միջոցներից նրան փոխանցված աշխատավարձի, արձակուրդայինների եւ խրախուսանք-հավելավճարների գումարները եւ խաբեությամբ, փոխանցված գումարների իրական չափի մասին չհայտնելով, կանխիկացված գումարներից փոխտնօրենին առձեռն հատկացրել է ընդհանուր նրա բանկային պլաստիկ քարտին փոխանցված 13 385 883 դրամից 5 779 000 դրամ գումարը, իսկ մնացած՝ առանձնապես խոշոր չափերով՝ 7 606 883 դրամ գումարը խարդախությամբ հափշտակել է: Նախաքննությամբ պարզվել է նաեւ, որ տնօրենը դպրոցի երկու աշխատակցի աշխատավարձի բանկային պլաստիկ քարտը դպրոցի հաշվետարից ստացել է, սակայն այն չի տրամադրել նրանց եւ 2013-2017 թթ. եւ 2014-2016 թթ. ընթացքում անձամբ կանխիկացրել է ՊՈԱԿ-ի ֆինանսական միջոցներից ելքագրված եւ աշխատակիցների բանկային քարտին փոխանցված աշխատավարձի, արձակուրդայինների եւ խրախուսանք-հավելավճարների գումարները եւ խաբեությամբ, փոխանցված գումարների իրական չափի մասին չհայտնելով, առձեռն հատկացրել է նրանց բանկային պլաստիկ քարտին ընդհանուր փոխանցված 3 980 563 եւ 3 735 993 դրամ գումարներից մի դեպքում 2 637 000, իսկ մյուս դեպքում 2 730 000 դրամ գումարը, իսկ մնացած՝ խոշոր չափերով 1 343 562 եւ 1 005 993 դրամ գումարները խարդախությամբ հափշտակել է: ← Previous Միջազգային խարդախ ադրբեջանցին, ՌԴ կողմից տարիներ ի վեր հետախուզման մեջ գտնվող անձը Հայաստանում դատաիրավական օրակարգ է թելադրում Խայտառակություն է, սա կարող է հանգեցնել բանկային համակարգի սնանկացման. Արծվիկ Մինասյան (տեսանյութ) Next → 25.07.2019 livenews Комментарии к записи «Փուչիկը պայթելու առանձնահատկություն ունի» (տեսանյութ) отключены 01.07.2019 livenews Комментарии к записи Արցախցիները բախվում են մարդու իրավունքների խախտումների եւ ադրբեջանական հետապնդումների՝ Արցախի միջազգայնորեն չճանաչված լինելու պատճառով отключены Բակո Սահակյանը մասնակցել է ԱՀ ԱԱԾ նիստին 01.08.2019 livenews Комментарии к записи Բակո Սահակյանը մասնակցել է ԱՀ ԱԱԾ նիստին отключены 08.07.2019 livenews Комментарии к записи Կյանքից հեռացել է Եվրոպայի երիտասարդական առաջնության չեմպիոն Աղասի Աղասյանը отключены Հույս ունեմ՝ Փաշինյանը գիտակցել է, որ կատարեց հակասահմանադրական քայլ (տեսանյութ) 09.07.2019 Комментарии к записи Հույս ունեմ՝ Փաշինյանը գիտակցել է, որ կատարեց հակասահմանադրական քայլ (տեսանյութ) отключены 31.08.2019 Комментарии к записи Տարածաշրջանում ով ում է սպառնում отключены


Անկեղծ բարեկամություն եւ փոխադարձ վստահություն /Նախագահն ընդունել է Եգիպտոսի ներդրումների եւ միջազգային համագործակցության նախարարին/ - 2 Հոկտեմբերի 2017 - Metsamor city Գլխավոր էջ » 2017 » Հոկտեմբեր » 2 » Անկեղծ բարեկամություն եւ փոխադարձ վստահություն /Նախագահն ընդունել է Եգիպտոսի ներդրումների եւ միջազգային համագործակցության նախարարին/ Անկեղծ բարեկամություն եւ փոխադարձ վստահություն /Նախագահն ընդունել է Եգիպտոսի ներդրումների եւ միջազգային համագործակցության նախարարին/ Նախագահ Սերժ Սարգսյանը երեկ ընդունել է Եգիպտոսի Արաբական Հանրապետության ներդրումների եւ միջազգային համագործակցության նախարար Սահար Նասրին, ով Հայաստանում է գտնվում Տնտեսական, գիտական եւ տեխնիկական համագործակցության հարցերով հայ—եգիպտական միջկառավարական համատեղ հանձնաժողովի 5—րդ նիստին մասնակցելու նպատակով։ Ողջունելով հյուրին մեր երկրում եւ նշելով, որ հայ եւ եգիպտացի ժողովուրդների միջեւ պատմամշակութային առնչությունները սկիզբ են առնում հնագույն ժամանակներից՝ հանրապետության նախագահն ընդգծել է, որ այդ հարաբերություններին մշտապես բնորոշ են եղել անկեղծ բարեկամությունն ու փոխադարձ վստահությունը, որոնց վրա դիվանագիտական հարաբերությունների հաստատումից հետո կառուցվել են սերտ միջպետական հարաբերություններ։ Սերժ Սարգսյանը ջերմությամբ է հիշել Եգիպտոսի նախագահ Աբդել Ֆաթթահ Ալ—Սիսիի հետ ունեցած վերջին հանդիպումը եւ նախարար Սահար Նասրին խնդրել իր ողջույնները փոխանցել նախագահին։ Նախարար Սահար Նասրը նշել է, որ Եգիպտոսը շահագրգռված է բարեկամ Հայաստանի հետ խորացնելու առեւտրատնտեսական հարաբերությունները եւ ներդրումային ոլորտում համագործակցությունը՝ կարեւորելով նաեւ երկու երկրների մասնավոր հատվածի ներկայացուցիչների ներգրավումն այդ գործընթացում։ Նախարարն ընդգծել է, որ միջկառավարական հանձնաժողովի շրջանակներում պայմանավորվածություն է ձեռք բերվել մշակել աշխատանքային ծրագիր, որի համաձայն կկենսագործվեն ձեռքբերված պայմանավորվածությունները։ Սահար Նասրը նշել է, որ Եգիպտոս վերադառնալուն պես համապատասխան զեկույց կպատրաստի, որը կներկայացնի երկրի նախագահին եւ կառավարությանը։ Կատեգորիա: Պաշտոնական | Դիտումներ: 64 | Ավելացրեց: Martos | - Վարկանիշ -: 0.0/0


Հայաստանի Հանրապետության անկախության 10-ամյակի կապակցությամբ ՀՀ վարչապետ Անդրանիկ Մարգարյանի անունով ստացվել են բազմաթիվ շնորհավորական ուղերձներ: Իր անկեղծ եւ ջերմ շնորհավորանքները հղելով Անդրանիկ Մարգարյանին, Ռուսաստանի Դաշնության վարչապետ Միխայիլ Կասյանովը, մասնավորապես, նշել է, թե անցած տասնամյակը հաստատեց, որ Ռուսաստանի եւ Հայաստանի միջեւ ռազմավարական գործընկերությունը համապատասխանում է մեր երկրների եղբայր ժողովուրդների հիմնարար շահերին: ՌԴ վարչապետը համոզմունք է հայտնել, որ սեպտեմբերի 14-15-ը ՌԴ նախագահ Վլադիմիր Պուտինի պաշտոնական այցը Հայաստան նոր լիցք կհաղորդի հայ-ռուսական հարաբերությունների զարգացմանը՝ այդ թվում նաեւ առեւտրատնտեսական ոլորտում: Բելառուսի Հանրապետության վարչապետ Վլադիմիր Երմոշինն իր շնորհավորական ուղերձում վտասհություն է հայտնել, որ երկու երկրների միջեւ գոյություն ունեցող բարեկամական հարաբերություններն ու ակտիվ երկխոսությունը առաջիկայում եւս կնպաստեն մեր ժողովուրդների բազմակողմ կապերի ամրապնդմանը: ԱՄՆ պետքարտուղար Քոլին Փաուելի շնորհավորական ուղերձում նշված է, որ անկախության առաջին 10 տարիներին Հայաստանն զգալի ձեռքբերումներ է ունեցել: Իրականացվող տնտեսական եւ իրավական բարեփոխումները, ըստ ԱՄն պետքարտուղարի, վկայում են, որ Հայաստանը պատրաստ է գործնական քայլեր ձեռնարկել՝ երկարաժամկետ տնտեսական զարգացում ապահովելու, ժողովրդավարությունն ամրապնդելու ուղղությամբ: Անկախության տոնի առթիվ ՀՀ վարչապետին շնորհավորանքներ են հղել Ինդոնեզիայի Հանրապետության նախագահ Մեգավատի Սուկարնոպուտրին, Հնդկաստանի Հանրապետության վարչապետ Ատալ Բիհարի Վաջպային, Բուլղարիայի Հանրապետության վարչապետ Սիմեոն Սակսկոբուրգգոտսկին, ՀՀ-ում տարբեր երկրների դիվանագիտական ներկայացուցչությունների ղեկավարներ: Անկախության 10-ամյակի առթիվ ՀՀ վարչապետ Անդրանիկ Մարգարյանին շնորհավորել են նաեւ Լեռնային Ղարաբաղի Հանրապետության վարչապետ Անուշավան Դանիելյանը, Ռուսաստանի Դաշնության «Իտեռա» ընկերությունների խմբի նախագահ Ի. Մակարովը, տարբեր երկրների ընկերությունների եւ գերատեսչությունների ղեկավարներ, սփյուռքահայ գործիչներ: ՀՀ վարչապետի անունով շնորհավորանքները շարունակում են ստացվել:


Կինոդիտում. Կենսանշաններ – Գյոթե կենտրոն Կինոդիտում. Կենսանշաններ March 18 @ 19:00 - 21:30 « Կինոդիտում. Սերն ավելի սառն է, քան մահը Համերգաշար՝ նվիրված Բեթհովենի ծննդյան 250-ամյա հոբելյանին » Կենսանշաններ Արտադրման տարեթիվ՝ 1968 Ամսաթիվ՝ 18 մարտի, 2020 Ֆիլմից առաջ կցուցադրվի նաեւ Վերներ Հերցոգի «Վերջին խոսքերը» (Letzte Worte) 13 րոպեանոց կարճամետրաժը (1968): «Կենսանշաններ» ֆիլմով է սկսվել գերմանացի վարպետ Վերներ Հերցոգի փառահեղ կարիերան, որը ներառում է այնպիսի գլուխգործոցներ, ինչպիսին են «Ագիռե. Աստծո ցասումը», «Ֆիցկարալդոն», «Յուրաքանչյուրն՝ իր համար, իսկ Աստվածն՝ ընդդեմ բոլորի»-ն եւ այլն: Այս բոլոր ֆիլմերի նախանշանները կարելի է տեսնել վարպետի առաջին՝ «Կենսանշաններ» կինոնկարում, որտեղ Երկրորդ աշխարհամարտում վիրավորված գերմանացի զինվորը մեկուսացվում է 14-րդ դարի հին ամրոցում, որպեսզի ապաքինվի: Սակայն տիրող ունայնությունն ու ձանձրույթը հետզհետե ազդում են երիտասարդի վրա, ով աստիճանաբար սկսում է խելագարվել: Վերներ Հերցոգը, Ռայներ Վերներ Ֆասբինդերն ու Վիմ Վենդերսը մեր օրերում կինոյի դասականներ են համարվում, բացառիկ տաղանդներ, ովքեր իրենց գործունեությամբ 1970-ականներին կերպափոխեցին գերմանական ու համաշխարհային կինոյի երեսը: Բայց որտեղի՞ց են սկսել ապագա վարպետները, ո՞նց են արել իրենց առաջին քայլերը: «Գյոթե» կենտրոնի կինոակումբի մարտյան ծրագրի շրջանակներում հենց սա ենք պարզելու՝ դիտելով ու քննարկելով դասականների առաջին կարճամետրաժ ու լիամետրաժ ֆիլմերը:


Բացահայտվել է Աբովյանում 34-ամյա տղամարդու սպանության դեպքը (լուսանկարներ) 21:34 - 16/հուլիսի/2019 Գնդացրորդը ավագ լեյտենանտին սպանել է՝ իր «Iphone 5s-ը» չվերադարձնելու պատճառով


Պարոն վարչապետ, հիմա դուք մե՞զ եք համոզում, թե՞ ինքներդ ձեզ 11:42 - 10/սեպտեմբերի/2019 Երեկ ՀՀ վարչապետի պաշտոնը զբաղեցնող անձնավորությունը, երկրի համար կարեւոր հարցերը թողած, հրապարակում է կենտրոնական բանկի կողմից կազմված հաշվետվությունից copy-paste արված տեղեկությունները... Հատուկ ուզում եմ նշել, որ Փաշինյանի կողմից նշված ցածր, կառավարելի եւ քիչ տատանողական գնաճը այդպիսին է եղել նաեւ 2018-ին (ըստ https://tradingeconomics.com/armenia/indicators կայքի): Ասեմ ավելին, ըստ նույն կայքի՝ գործազրկության ցուցանիշը 2018թ. դեկտեմբերին եղել է ավելի բարձր, քան նախորդ տարվա նույն ժամանակահատվածում: Վարչապետ Փաշինյանը ընդգծում է, որ ԿԲ-ն իրականացրել է հարցում եւ պարզել է, որ 2019 թվականի առաջին եռամսյակի դրությամբ հարցվածների ավելի քան 95 (!!!???!!!) տոկոսը ակնկալում են, որ գների կայունությունը կպահպանվի նաեւ ապագայում (1-5 տարվա հորիզոնով): Այս փաստի կապակցությամբ վարչապետը արտահայտում է իր գոհունակությունը եւ գրում է, որ դա լավ է, տնային տնտեսությունները կարող են ավելի լավ պլանավորել իրենց տնտեսական գործունեությունը եւ իրականացվող խնայողություններն ու ներդրումները: Չեմ ուզում սեւեռել ուշադրությունը նրա վրա, որ սա շատ տարօրինակ եւ անիմաստ հարցում է եւ ընդամենը կնշեմ, որ նույնիսկ բարեկեցիկ երկրներում գների կայունության առումով 1-5 տարվա հորիզոնի կտրվածքով հարցումներ չեն իրականացվում, հատկապես 2008 թվականի համաշխարհային ֆինանսական ճգնաժամից հետո: Ներկայացուցչական վիճակագրական տվյալներ ստանալու համար վերջին 10 տարիների ընթացքում ընդունված է ուսումնասիրել 1-2 տարվա հորիզոնը: Բայց դե պետք է հասկանանք նաեւ, որ այդպիսի մոտեցումներ կիրառվում են ողջամիտ եւ լեգիտիմ իշխանություն ունեցող երկրներում: Ինչեւիցե, նույնիսկ վերապահումով վերաբերվելով վարչապետի կողմից հրապարակվող առնվազն տարօրինակ թվերին, եկեք վերլուծենք հետեւյալը՝ վարչապետը ուրախությամբ նշում է, որ 2019 թվականի հուլիսին 12-ամսյա գնաճը կազմել է 1.7 տոկոս, ինչը առնվազն զարմանալի է, հաշվի առնելով այն, որ 2018 թվականի դեկտեմբերին դե ֆակտո վարչապետին «Հայոց աշխարհ» թերթը գրել է, որ միայն բանկային համակարգի միջոցով երկրից դուրս է եկել շուրջ 1 մլրդ դոլար: Առաջին հայացքից այս երկու ցուցանիշները՝ գնաճը եւ երկրից արտահոսած ֆինանսական միջոցների ծավալը միմյանց հետ կապ չունեն: Սակայն մասնագետների համար կապը ակնհայտ է: Բացի դրանից բոլոր լուրջ տնտեսագետները արդեն շուրջ երկու տասնամյակ է, ինչ եկել են այն եզրահանգման, որ զարգացող երկրների համար ցածր գնաճը իրականում ավելի բացասական ցուցանիշ է, քան դրական: Վերջին մեկ տարվա ընթացքում մենք հաճախ ենք ականատես եղել այսպիսի թվաբանական աճպարարությանը, որը միտված է սովորական մահկանացուների շրջանում ստեղծել թյուր պատկերացում Հայաստանում տնտեսության իրական վիճակի մասին: Իրականում սա նոր մեթոդ չէ, այն լայնորեն կիրառվել է օրկնակ ԱՄՆ-ում, մասնավորապես այն դեպքերում, երբ կար անհրաժեշտություն շեղել հասարակության ուշադրությունը երկրում հասունացող լուրջ խնդիրներից: Մնում է հասկանանք, թե ինչից է ուզում շեղել ժողովրդի ուշադրությունը ՀՀ վարչապետի պաշտոնը զբաղեցնող լրագրողը:


Զինծառայողն ահազանգում է՝ հոգեպես ճնշված վիճակում է - Shabat.am 13 Փետրվար, 2019 15:44 Պաշտպանության նախարարության N զորամասի զինծառայողն ահազանգում է՝ հոգեպես ճնշված վիճակում է, պատճառը՝ սահմանափակումով ծառայությունն է։ Խոսքը՝ վերաբերվում է գիշերամիզության խնդիր ունեցող զինծառայողներին։ «Պաշտպանության նախարարությունը կոնկրետ այս հարցին որեւէ լուծում չի տվել, ծառայության այս 6 ամիսն էլ նույն կերպ է շարունակվում։ Հիմա մենք մտածում ենք, որ հնարավոր է ինչ-որ լուծում են տվել, բայց դա մեր վրա չի անդրադարձել»,- Shabat.am-ի հետ զրույցում ասաց զինվորը։ Զինծառայողի խոսքով՝ իրենք հոգեպես ճնշված վիճակում են գտնվում. «Գնում ենք օտպուսկ, հարազատները, բարեկամները բոլոր գիտեն, որ էս հոդվածով, էս չաստում ծառայում ես, քեզ վատ ես զգում, ծանր են տանում»։ Զինվորի խոսքով՝ գիշերամիզությամբ տառապող զինծառայողները ծառայում են առանձին զորամասերում, մյուս զինվորներն էլ տեղյակ են լինում խնդիրների մասին. «Դե էն զինվորը, ով առողջ ա , լավ աչքով չի նայում սենց հիվանդությանը, սա նենց հիվանդություն ա, որ ամեն մարդ մի ձեւ ա ընկալում։ Մենք խնդրի վերաբերյալ Նիկոլ Փաշինյանի ֆեյսբուքյան էջին էինք գրել, պատասխանել էր Արփի Դավոյանը, ասելով, որ հարցին կտանք բավարար լուծում, բայց դա 3-4 ամիս առաջ, սակայն ոչ մի լուծում չի եղել։ Մի ամիս առաջ գնացել, կամիսիա էինք անցել, բոլորի մոտ հաստատվել է, որ էս հիվանդությունը ունեն, բայց էլի եկել ենք մեր ծառայությունը շարունակում ենք»։ Shabat.am-ի խմբագրություն զանգարած այս զինծառողը տեղեկություններ ուներ, որ 2019թ.-ից սկսված վերոնշյալ խնդիր ունեցող զինծառայողները չեն զորակոչվել բանակ, տեղեկությունը փորձեցինք ճշտել Պաշտպանության նախարարի խոսնակ Արծրուն Հովհաննիսյանից. «Իհարկե զորակոչվել են, բայց ստատիստիկա հիմա չեմ կարող Ձեզ ասել»։ Մեր հարցին, տվյալ զինծառայողներին հատուկ արտոնություններ տրվում են, թե՞ ոչ. Հովհաննիսյան ասաց. «Իրենք առանձին պայմաններում են ծառայում»։


Շիֆթի պլանավորում Ճկուն եւ ֆունկցիոնալ շիֆթի պլանավորման մոդուլ Մենք լուրջ ենք վերաբերում ձեր գաղտնիության քաղաքականությանը: Ձեզ հետ հնարավորինս թափանցիկ լինելու համար , մենք ստեղծել ենք այս Պայմանները եւ Գաղտնիության Հայտարարությունը, որպեսզի դուք իմանաք՝ մենք ինչպես ենք հավաքագրում, օգտագործում, հաղորդակցվում, լուծում եւ պատրաստում անձնական տեղեկատվությունը: Այս վեբ կայքի օգտագործումը հաստատում է ձեր համաձայնությունը մեր կողմից ձեր անձնական տեղեկատվությունը հավաքելու եւ օգտագործելու իրավունքի մասին՝ այս հայտարարության համաձայն : Վստահված մարդկային ռեսուրսների գործընկեր


Էրմանց - Վիքիպեդիա՝ ազատ հանրագիտարան Էրմանց Էրմանց, գյուղ Արեւմտյան Հայաստանում, Վանի վիլայեթի Վանի գավառում[1]։ Ստացված է «https://hy.wikipedia.org/w/index.php?title=Էրմանց&oldid=6091872» էջից


Գործադիր կորպորատիվ մասնավոր ինքնաթիռով Charter Las Vegas, Henderson, reno, NV Jet Aircraft Rental ընկերություն ինձ մոտ զանգահարել 702-919-0800 համար դատարկ ոտքը Flight ծառայություն զեղչ գներով գործարքների փոքր կամ մեծ բիզնեսի, Արտակարգ, Անձնական հաճելի կենդանիների բարեկամական ինքնաթիռի? Թող լավագույն Aircraft Company կօգնեն ձեզ հասնել ձեր հաջորդ նպատակակետ արագ եւ հեշտությամբ զանգահարել 702-919-0800 ավելի Որտեղից մոտ ձեզ Սպասեք, ժամանակը կարող է լինել մի բան է անցյալում է, եթե դուք վարձակալում մասնավոր ինքնաթիռի չարտերային չվերթ ծառայություն Nevada. Միջին սպասում ժամանակը մոտավորապես 4 դեպի 6 արձանագրություն. Դուք սկսում Ձեր ուղերթը, իսկ խուսափելով երկար գծեր են ուղեբեռի ստուգման, վաճառք, անվտանգությունը եւ գիշերօթիկ ձեր ինքնաթիռը. Դուք կարող եք գտնել Դատարկ ոտքը գործարք կամ դեպի Nevada տարածքում 'մի տերմին օգտագործվում է ավիաընկերության արդյունաբերության համար դատարկ վերադարձի չվերթի մասնավոր ինքնաթիռով գրանցվում է միայն մեկ ճանապարհ. Ստուգեք Ձեր մոտակա քաղաքը ստորեւ: Լրացուցիչ տեղեկությունների համար անձնական ինքնաթիռով chartering Նեւադայում. Carson City Henderson դրախտ Sun Valley ձեռնարկություն Mesquite Sparks Fernley Դատարկ Պատասխան թռիչքներ Յուտա | մասնավոր Air Charter Las Vegas


Ովքե՞ր են ամենազավեշտալի իրավիճակում հայտնվել այս ամիս.TOP 10 - Shabat.am Հայաստանի կիսամեռ քաղաքական եւ հասարակական կյանքի ֆոնին ակտիվ հանրությունն իր սերն ու ատելությունը փոխարինել է ծաղրով: Այսպիսի մթնոլորտում ակտուալ են դառնում ամենազավեշտալի վիճակում հայտնված անձինք եւ ամենազավեշտալի անհատները: Եվ այսպես, այս ամիս իրենց հրապարակային գործունեությամբ հանրությանը զվարճացրել են. 10. Անի Զախարյան Այս էքսցենտրիկ գիտնականը վաղուց կորցրել է երբեմնի հանրային մեծ հետաքրքրությունն իր հանդեպ: Կուսաթաղանթային քննարկումներով քաղաքական հրապարակ մտած գործիչը այս ամիս կարողացավ իր զավեշտալի գործունեությանը նոր շունչ հաղորդել՝ հայտարարելով, որ այլեւս չի գնալու հեռուստահաղորդումների, քանի որ այնտեղ մոնտաժում են իր մտքի փայլատակումները: Այս հայտարարությունից հետո հեռուստապրոդյուսերները վշտից կաթվածահար եղան, իսկ հանրությունը հեգնանքի վերջին փշուրներով ճանապարհեց նրան: 9. Պարույր Հայրիկյան Նա օր օրի փոշիացնում է իր երբեմնի մեծ վաստակը՝մե՛կ փնովելով ընդդիմադիրներին, մե՛կ էլ երգելով նրանց հանրահավաքներին: Ընդհանրապես նրա երգերն այլեւս շատ ավելի լուրջ են, քան նրա քաղաքական ելույթները: Նա Րաֆֆի Հովհաննիսյանին սատանա անվանեց, իսկ Նիկոլ Փաշինյանի վրա խիստ բարկացավ, քանի որ Փաշինյանը ԵԽԽՎ-ում չէր մեջբերել հանրաքվեի կեղծման իր գիտամարազմատիկ հիմնավորումները: Այս եւ նման այլ զավեշտներից խուսափելու, ինչպես նաեւ դիսիդենտի հարգված իմիջը փրկելու համար խորհուրդ է տրվում առաջացած տարիքում թոշակի գնալ: Նրա կուսակցության անկումը բացառապես ցավ եւ ափսոսանք կառաջացներ, եթե նա ու իր կուսակից 2.5 ընկերները զավեշտալիորեն իրենց չզգային հին ու բարի Ծառուկյանական ժամանակներում եւ այդպես մեծամտորեն չհոխորտային ամեն ինչի ու ամենքի կապակցությամբ: Բացառապես իր տների սկանդալային վարձակալությամբ ճանաչելի դարձած Միքայել Մելքումյանի վերջին ասուլիսն այդ ամենի վառ օրինակներից էր: Այս ամբողջն ավելի է զավեշտալի դառնում, երբ նրանք հայտարարում են, որ կոալիցիոն կառավարությունում պաշտոններ չեն ուզում, երբ իրենց այդ պաշտոնները տվող էլ չկար: Մի խոսքով, այս ամիս նրանք նման էին խաղողին դունչը չհասած զավեշտալի աղվեսների: 7. Կամո Թովմասյան Այս ամիս պայթեց մի «հսկայական» գլամուրային սկանդալ, որի հերոսը դարձավ «Կամո բլոգի» Կամոն: «Աստղային պատերազմները» ներգրավեցին երկու գեղեցիկ բլոգեր աղջիկների, մեկ պապարացի եւ մի կայքի սեփականատիրոջ: Է՛լ «քաչալ շուն», է՛լ «գող գործընկեր», է՛լ «միասեռական», է՛լ «պատգամավորի սիրեկան»... Մի խոսքով, հայհոյանքների ու վիրավորանքների տեղատարափ, որը դարձավ զավեշտալի թամաշա եւ, ցավոք, էականորեն վնասեց սկանդալում բոլոր ներգրավվածներին: Զավեշտալի հրաձգությունից օգտվեցին միայն հռչակ ձեռք բերած բլոգեր-աղջիկները, ինչպես նաեւ անառողջ հետաքրքրասիրություն ունեցող հանդիսատեսը: 6. Հերմինե Նաղդալյան Անուշիկ հանրապետական տիկինը նոր էր հաղթահարել հանրության հեգնանքը սահմանապահ զինվորին իր մուշտակաշատ այցի կապակցությամբ, երբ նա դարձավ մի նոր զավեշտի հերոս: Եվրոպայի Խորհրդում խայտառակ արդյունքներ գրանցած պատվիրակության ղեկավարն ընտրվեց Եվրոպայի Խորհրդի պառլամենտի փոխնախագահ: Ընտրվեց հենց այն օրերին, երբ հայ քաղաքական ողջ էլիտան փորձում էր վերացնել նրա պատվիրակության վատ աշխատանքի հետեւանքները: Ի վերջո, Հայաստանի իշխանությունների մեծագույն ջանքերով, ԵԱՀԿ Մինսկի խմբի լուրջ աջակցությամբ, Հայաստանի ընդդիմության զորակցությամբ հաջողվեց չեզոքացնել Ուոլթերի այլանդակ զեկույցը, իսկ այդ զեկույցը ժամանակին եւ արդյունավետ աշխատանքով չվիժեցրած գործիչը ստացավ նոր ու հաճելի եվրոպական աթոռ: Սա իրապես այս ամսվա ամենազավեշտալի եւ տրագիկոմիկ իրադարձություններից էր: 5. Լեւոն Իգիթյան Ծերուկն անտանելի է դարձել: Հանրության մի հատված հոխորտում է իր սիրված Արամի 30-ի ավերման կապակցությամբ, իսկ նա այդ շինությունն անվանում է «сарай» եւ ցինիկաբար զավեշտի վերածում հերթական չափազանցված «համազգային ողբը»: Թերեւս որպես ճարտարապետ կարող էր բացատրել, թե ինչու է քաղաքաշինության նախարարությունը կամ մշակույթի նախարարությունը թույլ տվել քանդել այդ շենքը, որպես մարդ՝ կարող էր իր ճարտարապետական ճաշակի մասին կիսվել հանրության հետ, բայց պետք չէր վիրավորել այլոց ճաշակն ու քաղաքաշինական պատկերացումները: Մի խոսքով, Իգիթյանը ցանկանումէր հիմնավորել ու բացատրել քաղաքի զարգացման ու գեղեցկացման ծրագրերը, իսկ նրա մոտ ստացվեց ինչպես միշտ՝ զավեշտախառը ցինիզմ: Նրա աղունիկներով նկարն այս ամիս պարզապես ցնցեց հասարակությանը: Այնքա՜ն զվարճալի էր տեսնել սեւ ու սպիտակ աղունիկներին սեւ ու սպիտակ զգեստով կնոջ հետ սեւ ու սպիտակ գլոբուսի ֆոնին: Այս յուրօրինակ նկարը մի շարք հարցեր առաջացրեց պաշտպանության նախարարին անկեղծորեն հարգող եւ սիրող մարդկանց շրջանում: Արդյոք հնարավոր չէ՞ր մի քիչ գումար խնայել ֆոտոսեսիաներում օգտագործվող ծաղիկների փողից եւ դա ուղղել PR-ային ավելի որակյալ ծառայությունների: Արդյոք հնարավոր չէ՞ պարզել՝ ինչի համար կամ ում դրդմամբ է այդ հմայիչ, խելացի ու գեղեցիկ կնոջ PR խորհրդատուն այսպես վնասում պաշտպանության նախարարի իմիջին: Մինչեւ չգտնեն ու չվերացնեն նախարարի կնոջ շրջապատում գործող այդ վնասատու գործակալին, ցավալի զավեշտները շարունակվելու են: 3.Գագիկ Ջհանգիրյան Նրա՝ օմբուդսմեն նշանակվելու լուրից եփած հավի ծիծաղը չեկավ, բայց իր պաշտոնավարման շրջանում խոշտանգված մի քանի զինվորի լացը հաստատ եկավ: Այդ կապակցությամբ Զարուհի Փոստանջյանն առաջարկեց Ջհանգիրյանի հետ այլընտրանքային եւ հավասարազոր թեկնածու առաջարկել Աղվան Հովսեփյանին: Ամենազավեշտալին նույնիսկ Ջհանգիրյանին իրավապաշտպան պատկերացնելը չէր, այլ այն, որ Ջհանգիրյանի նշանակումը մատուցվի որպես այս պաշտոնը ընդդիմությանը հանձնել: Տվյալ դեպքում զվարճալի կլինի ՀԱԿ-ի տոտալ վարկաբեկումը, եթե վերջինս ընդունի այդ ֆարսը: Նույնքան զավեշտալի կլինի, երբ ՀԱԿ-ը սկսի քննադատել իրենց միանալով մի գիշերում սրբացած նախկին զինդատախազին եւ վերաբերվի նրան որպես դաժանորեն խաբած ու դավաճանած հերթական փոխակերպուկի: 2. Նավասարդ Կճոյան Սոցիալական ցանցերում այս ամիս մարդկանց չափազանց զվարճացրեց Սուրբ Սարգսի տոնի հետ կապված երթի մի լուսանկար: Համաժողովրդական եկեղեցական տոնը փոխարինվեց բանակի եւ ոստիկանության մի քանի վաշտերի հզոր քայլերթով, որն առաջնորդում էին մի քանի տասնյակ քաղաքացիականներ, որոնց մեջ ամենաբարձր պաշտոնյան Կենտրոնի թաղապետն էր: Նման ներկայացուցչականությունը, տոնի խորհրդանիշ ընտրված Նազոն, Կճոյանի երկարաձգվող օֆշորային սկանդալը տոնախմբումը դարձրեցին մեծագույն զավեշտ: Այդ ամենին գումարվում է եկեղեցու կողմից խրախուսվող (նվազագույնը չկասեցվող) հակաքրիստոնեական ավանդույթը, երբ այդ սիրելի սրբի օրվա կապակցությամբ ողջ ազգը լծվում է աղի բլիթով երազահանության եւ գուշակության: Եկեղեցին այնքան է տարվել սուրբ Վալենտինի «հակահայ» ու ժողովրդականություն վայելող ավանդույթներն արմատախիլ անելով, որ այս տոնի խորհուրդը դարձել է հակաքրիստոնեական երազահանությունը, էրոտիկ կուռքը եւ ռազմական քայլերթը: 1. Նազենի Հովհաննիսյան Այս գեղեցկուհին հաճախ է զվարճացնում հանրությանը իր հասարակագիտական մտքի գոհարներով՝ a lia «Օ՜հ, ինչ ցավալի է այս արտագաղթը, որը դարձել է արտահոսք եւ ողողում է Լոսի ափերը, որտեղ ես նույնպես այժմ տժժում եմ...»: Նրա այդ ծեծված ու պարզունակ մտքերը մեծ ժողովրդականություն են վայելում, հատկապես երբ կցվում են նրա կիսամերկ ու գրգռող լուսանկարներին: Այս ամիս առավել զավեշտալի էր այն, որ մեծն գայթակղեցնողը դարձել էր Հայ Առաքելական Սուրբ Եկեղեցու դեմքը Սուրբ Սարգսի տոնի կապակցությամբ: Հասկանալի է, որ Սուրբ Սարգսի տոնը կապվում է սիրո հետ: Բայց եկեղեցու առանձին սպասավորներ երեւի թե մոռացել են, որ այդ սերը մաքուր է եւ քաղցրաբարո, այլ ոչ թե էրոտիկ ու սեքսուալ: Հետեւաբար, տոնի համար եկեղեցու ընտրված խորհրդանիշն այս ամսվա զավեշտալի երեւույթն էր: Մանր-մունր քաղաքական զավեշտները շատ են եղել այս ամիս, բայց նրանցից միայն ամենադիտարժանները կարող են տեղ գտնել մեր այս տասնյակում: P.S. Զվարճալի էր Տիգրան Ուրիխանյանի կողմից Աշոտյանի դեմ իբր սուր ելույթը հեռուստաընկերություններից նեղացած գրառմամբ իր ֆեյսբուքյան էջում կրկին դնելն ու դեկտեմբերի 7-ի հին ապրանքը նոր լայքերի համար հունվարի վերջին ցուցադրելը: P.P.S. Զավեշտալի էր տեսնել նաեւ՝ ինչպես են Սամվել Ֆարմանյանը, Էդմոն Մարուքյանը եւ Թեւան Պողոսյանը եվրոպաներում վայելում, սակայն իրենց եղբայրական զվարճալիքներն ու եվրոպացի մի քանի ընկերների հետ գրած անկապ տեքստը մատուցում որպես հայկական դիվանագիտության մեծագույն հաղթանակ: Զավեշտալի էր, բայց թոփ տասնյակի չէր ձգում:


Արտակարգ իրավիճակ Բաղրամյան 26 բնակելի շենքում Oct 29, 2016 Comments Off on Արտակարգ իրավիճակ Բաղրամյան 26 բնակելի շենքում Հայելի Այսօր՝ հոկտեմբերի 29-ին արտակարգ իրավիճակ է ստեղծվել Երեւանում։ Վաղ առավոտվանից Բաղրամյան 26 բնակելի շենքի նկուղային ողջ հատվածը լցվել է ջրով։ Ինչպես հայտնում է ֆոտոլրագրող Գագիկ Շամշյանը, բնակիչները ահազանգել են Կենտրոն վարչական շրջանի պատասխանատուներին, սակայն այնտեղից ոչ մի դրական պատասխան բնակիչները չեն ստացել եւ նրանց փոխարեն ժամանել են Արտակարգ իրավիճակների նախարարության փրկարար ծառայության թիվ 4-րդ հրշեջ-փրկարարական ջոկատի աշխատակիցները, ովքեր ջրահեռացման հատուկ պոմպով փորձում են նկուղում լցված ջուրը դատարկել ։ Ինչքան էլ դատարկում են, միեւնույն է, ջուրը չի պակասում։ Ինչպես որ չի պակասում ժողովրդի վզին փաթաթված «վայ չինովնիկների» թիվը։ Բնակիչները կես կատակ կես լուրջ ասում էին, որ Բաղրամյան 26-ի հարեւանությամբ նկարահանվում է հայկական նոր սերիալ՝ «Տիտանիկը Երեւանի կենտրոնում»։ Իսկ եթե ավելի լուրջ, ապա պատկան մարմինները կարճ ժամանակում հետեւություններ չանեն, ջուրը կվնասի շենքի հիմքերը ու մի գեղեցիկ օր էլ Երեւանի թիվ 1 տպարանի շենքի նման այս շենքն է կպայթեցնեն։


ԱԺ արտահերթ նիստ. Գործարարները կազատվեն երկրորդ եռամսյակի շահութահարկի կանխավճարներ վճարելու պարտավորությունից 11:35 , 15 Հունիս 2020 Դիտումներ2540 1. Շահութահարկ վճարողները կազատվեն 2020 թվականի 2-րդ եռամսյակի համար շահութահարկի կանխավճարներ կատարելու պարտավորությունից։ Վերջնաժամկետը հունիսի 20-ն էր։ 2. Ամբողջությամբ վերանայվում է շահութահարկի կանխավճարների համակարգը՝ սահմանելով, որ յուրաքանչյուր եռամսյակի շահութահարկի կանխավճարը կատարվում է նախորդ տարվա արդյունքներով հաշվարկված շահութահարկի գումարի 20 տոկոսի եւ նախորդ եռամսյակի իրացման շրջանառության 2 տոկոսի գումարներից նվազագույնի չափով։ Զուգահեռաբար, վերացվում է կանխավճարի որեւէ եղանակի ընտրության համար հայտարարություն ներկայացնելու պահանջը։ Այսինքն՝ տնտեսվարողներն այլեւս ստիպված չեն լինի ամեն տարի մինչեւ մարտի 20-ը հայտարարություն ներկայացնել, թե որ տարբերակով են շահութահարկ վճարելու։ Ավտոմատ կընտրվի այն տարբերակը, որն ի օգուտ տնտեսվարողի է։ Այսպիսով՝ նախագծի ընդունումը ինչ-որ առումով հակաճգնաժամային միջոցառում է՝ հարկային արձակուրդ, որը թույլ կտա մեղմել կորոնավիրուսի հետեւանքով տնտեսվարողների մոտ ծագած իրացվելիության խնդիրը՝ ազատելով նրանց 2-րդ եռամսյակի համար շահութահարկի կանխավճարներ կատարելու պարտավորությունից ։ Մյուս կողմից, շահութահարկի կանխավճարների համակարգը կդառնա ավելի ճկուն եւ տնտեսավարող սուբյեկտների ընթացիկ իրացվելիության տեսանկյունից՝ նպաստավոր։ Դիտումներ 2540


Այլ տարբերակ չունեն պարկեշտ դատավորներից ազատվելու. Ազարյանը՝ Դավիթ Գրիգորյանի լիազորությունների կասեցման մասին |news.am| - Incofom.am Այլ տարբերակ չունեն պարկեշտ դատավորներից ազատվելու. Ազարյանը՝ Դավիթ Գրիգորյանի լիազորությունների կասեցման մասին |news.am| 13:49 - 29/հուլիսի/2019 news.am։ Դատավոր Դավիթ Գրիգորյանի նկատմամբ իրականացվող գործընթացը նման է հաշվեհարդարի։ Նման կարծիք հայտնեց ՀՀ Վերաքննիչ քրեական դատարանի դատավոր Ալեքսանդր Ազարյանը՝ անդրադառնալով Դավիթ Գրիգորյանի լիազորությունների կասեցմանը։ Վերջինս, հիշեցնենք այն դատավորն է, որն առաջին անգամ կալանքից ազատ արձակեց Ռոբերտ Քոչարյանին՝ արձանագրելով, որ երկրորդ նախագահն անձեռնմխելի է։ «Այն, որ դատավոր Գրիգորյանի նկատմամբ հաշվեհարդար է իրականացվում, ինձ ասել եւ ասում են սովորական մարդիկ, այսինքն անկողմնակալ դիտորդները»,–ասաց նա։ Ըստ Ազարյանի՝ դատավոր Գրիգորյանի լիազորությունների կասեցումը կարող է նախադեպ լինել, որպեսզի մյուս դատավորների նկատմամբ եւս ճնշումներ լինեն։ «Չեմ կասկածում, որ այդպես է լինելու, իրենք այլ տարբերակ չունեն պարկեշտ դատավորներից ազատվելու»,–ասաց նա։ Հարցին, կարելի՞ է արձանագրել, որ ԲԴԽ–ն այսօր ի զորու չէ ապահովելու դատավորների անկախությունը, դատավոր Ազարյանը պատասախնեց, որ այդ մասին վաղ է խոսելը։


«Ծանր էին տարել նամուսի մասին հումորս». Շպռօտ 19:20 - 17/փետրվարի/2018 «Ծանր էին տարել նամուսի մասին հումորս». Շպռօտ Քարդաշյան, Սելանա Գոմես, Ջոլի. որքան է նրանց եւ այլ աստղերի իրական քաշը «Չեմ վերադառնա շոու բիզնես». Մարին՝ նոր տեսահոլովակի եւ իր աշխատանքի մասին Անի Երանյանը վիճե՞լ է «Ֆուլ Հաուս»-ի անձնակազմի հետ. պարզաբանում 38-ամյա Շպռոտը ցուցադրել է իր սեքսուալ մարմինը (տեսանյութ) 10 ամենահայտնի խառնարյուն գեղեցկուհիները. լուսանկարներ Սիրուշոն, Նազենին, Կարգին Հասոն եւ այլք՝ 2007 թ.-ին հիթ դարձած «Գազար» երգի տեսահոլովակում. իսկ դուք հիշո՞ւմ եք այն Շոու բիզնեսի հայտնի դեմքերը` «Հայկյան» մրցանակաբաշխությանը. լուսանկարներ Շպռօտը թեմատիկ լուսանկարահանման է մասնակցել: Ամերիկաբնակ երգչուհին առաջին անգամ համագործակցել է լուսանկարչուհի Գոգայի հետ, եւ միասին են ընտրել բոլոր այն կերպարները, որոնք ներկայացնում ենք ստորեւ: BRAVO.am-ի հետ զրույցում Անին անդրադարձել է «Նամուսի մեռած» գրությամբ լուսանկարին, որը բավական քննարկվել է համացանցում.«Մի քանիսը ծանր էին տարել, իսկ ես հումորով եմ գրել: Նամուս բառը չնայած՝ հայերեն չէ, բայց մեր մշակույթում նամուսն ավելի կարեւոր է, քան սերը»: Երգչուհին ասել է, որ չի նշել Սուրբ Վալենտինի տոնը, քանի որ չունի սիրելի, փոխարենն այդ օրն աշխատել է արաբական ռեստորանում.«Շատ գեղեցիկ ծաղկեփնջեր եմ նվեր ստացել Բյուզանդից եւ Տ.-ից»:


«ԵԱՏՄ անդամ կարող է դառնալ ցանկացած երկիր, որը կիսում է կազմակերպության սկզբունքները». Ադրբեջանում ՌԴ դեսպան 18:28 - 20/օգոստոսի/2018 Եվրասիական տնտեսական միության անդամ կարող է դառնալ ցանկացած պետություն, որը կիսում է կազմակերպության սկզբունքներն ու նպատակները։ Այդ մասին հայտարարել է Բաքվում Ռուսաստանի Դաշնության դեսպան Միխայիլ Բոչարնիկովը՝ շեշտելով, որ նոր անդամի ներգրավումը տեղի է ունենում ԵԱՏՄ բոլոր անդամների համաձայնությամբ։ Ինչպես գրում է minval.az-ը, դեսպանը նշել է, որ կարեւոր է, թե ինչպես է ԵԱՏՄ անդամ դառնալու հետաքրքրություն դրսեւորող ցանկացած երկիր տեսնում իր ազգային շահերը, դա վերաբերում է նաեւ Ադրբեջանին։ «Ես կարծում եմ, որ դա վերաբերում է նաեւ Ադրբեջանին, սակայն այդ հանրապետության ազգային շահերը գնահատվում են Բաքվում։ Եթե կառույցի անդամ դառնալու խնդրանք լինի՝ ԵԱՏՄ շրջանակում այն կքննվի համապատասխան մեխանիզմների միջոցով, որոնք ամրագրված են միության կանոնադրությամբ», - նշել է Բոչարնիկովը։ Դեսպանն ընդգծել է, որ թեմայի վերաբերյալ հստակ որեւէ բան այժմ ասել չի կարող, սակայն ինքը կողջուներ ցանկացած քայլ, որը կամրապնդեր եվրասիական գոտում տնտեսական փոխգործակցությունը։


ՀՀ Արտաքին գործերի նախարարության արձագանքը` Էրդողանի հայտարարություններին 8:42 - 17/նոյեմբերի/2019


Հայաստանի նախագահը ցանկացել է, որ Հայկական բարեգործական ընդհանուր միությունը շատ ավելի հայաստանակենտրոն դառնա | Orer News Site 04 դեկտեմբերի, 2016 | 23:33 ԵՐԵՎԱՆ.-Դեկտեմբերի 4-ի երեկոյան «Արմենիա Մարիոթ» հյուրանոցի «Տիգրան Մեծ» սրահում տեղի է ունեցել Հայկական բարեգործական ընդհանուր միության 110-ամյակի առիթով կազմակերպված գալա ընթրիքը, որին ներկա է գտնվել ՀՀ նախագահ Սերժ Սարգսյանը: Նա հանդես է եկել ելույթով եւ շնորհավորական խոսք հղել ՀԲԸՄ անդամներին եւ միջոցառման բոլոր մասնակիցներին: «Գործունեությունը սկսելով նախորդ դարի սկզբին՝ Հայկական բարեգործական ընդհանուր միությունը իր 150 տեղական կազմակերպություններով 110 տարի կատարեց, եւ վստահ եմ՝ շարունակելու է կատարել անփոխարինելի գործունեություն: Եթե ես հիմա սկսեմ թվարկել բոլոր այն ծրագրերը, իրականացված գործունեությունը, ապա գրեթե ոչինչ ասած չեմ լինի: Անփոխարինելի բառը, կարծում եմ, շատ ճիշտ բնութագիրն է այն գործունեության, որ մի խումբ մարդիկ կարողացան իրականացնել ճիշտ ժամանակին, գտնել այն ճիշտ ճանապարհը, որով մեծ նպաստ բերեցին ինչպես հայապահպանությանը, այնպես էլ անկախ Հայաստանի, ընդհանրապես, հայ ժողովրդի լինելիությանը: Ի՞նչն է Բարեգործական ընդհանուր միության եւ մնացած բոլոր կառույցների տարբերությունը. իմ կարծիքով, առաջին հերթին այս մարդիկ՝ լինեն կենտրոնական վարչության ներկայացուցիչներ, թե պարզապես անդամներ՝ բարեգործներ, երբեք որեւէ ակնկալիք չեն ունեցել եւ շարժվել են, առաջ են գնացել բարեգործության շատ պարզ կանոններով` երբեք չեն ակնկալել, որ որեւէ մեկը պետք է իրենց երախտագիտություն հայտնի բարեգործության համար եւ երբեք միտք չեն ունեցել իրենց բարեգործությամբ հագուրդ տալու անձնական ինչ-ինչ նկրտումների: Նրանք երբեք որեւէ խնդիր, որեւէ առիթ չեն փնտրել սահմանափակելու մեզ համար կենսական անհրաժեշտություն ունեցող իրենց գործունեությունը: Երբեք որեւէ խնդիր չեն ունեցել որեւէ իշխանության հետ: Սա չափազանց կարեւոր հանգամանք է»,-իր խոսքում նշել է ՀՀ Նախագահը: Սերժ Սարգսյանն ընդգծել է, որ Հայկական բարեգործական ընդհանուր միությունն անշահախնդիր բարեգործ է եւ հենց այդ մոտեցմամբ է իրականացնում Հայաստանի եւ հայության զարգացման ծրագրերը: Նախագահը մաղթել է ՀԲԸՄ-ին՝ նվիրատուների առատություն եւ առատաձեռնություն, անդամների ստվարություն: Հանրապետության Նախագահը ցանկություն է հայտնել, որ Հայկական բարեգործական ընդհանուր միությունը հավերժ պահանջված լինի եւ մշտապես կարողանա կատարել իր առաքելությունը: Նախագահ Սարգսյանը խոսել է նաեւ Հայկական բարեգործական ընդհանուր միությունից ակնկալիքների մասին, նշելով, որ իր ցանկությունն է, որպեսզի Հայկական բարեգործական ընդհանուր միությունը շատ ավելի հայաստանակենտրոն դառնա, ինչից կշահեն եւ՛ Բարեգործական ընդհանուր միությունը, եւ՛ նրա բոլոր շահառուները: ՀՀ Նախագահը ցանկություն է հայտնել նաեւ, որպեսզի Միությունն իր միջոցների մի հիմնական մասը պահի կայուն ֆինանսական համակարգ ունեցող Հայաստանում` դրանով ավելի շատ շահ ստանալով եւ այդպիսով ավելացնելով բարեգործության ծավալները: «Ցանկանում եմ, որպեսզի բոլորիս ձգտումները լինեն համահունչ: Ցանկանում եմ, որ աշխատանքից ազատ ժամերին մենք վիճենք զարգացման ճանապարհների մասին: Ցանկանում եմ, որպեսզի բոլորս համարենք, որ անկախ նրանից՝ մենք Նախագահ ենք, թե այլ պաշտոնյա, մենք գործարար ենք, թե նվիրատու, բոլորս համարենք, որ դա մեր ծառայությունն է, մեր շնորհակալությունն ու երախտագիտությունն է մեր ժողովրդին, որ մեզ ծնել է»,-ասել է Նախագահ Սերժ Սարգսյանը եւ մաղթել Հայկական բարեգործական ընդհանուր միությանը մեծ շուքով տոնել 200-ամյակը եւ հետագա հոբելյանները: Այս մասին հայտնել է նախագահի մամուլի ծառայությունը։


18:14, 29 Հուլիսի 2014-ի տարբերակ Ավելացվել է 279 բայտ , 6 տարի առաջ 12:40, 29 Հուլիսի 2014-ի տարբերակ (խմբագրել) չ (clean up, փոխարինվեց: ։Ն → ։ Ն oգտվելով ԱՎԲ) 18:14, 29 Հուլիսի 2014-ի տարբերակ (խմբագրել) (հետ շրջել) '''Խոսե Դավիդ Սիկեյրոս''', իսկականը` Ալֆարո Սիկեյրոս ({{lang-es|Alfaro Siqueiros}}) ([[դեկտեմբերի 29]], [[1898]], Չիուաուա - [[հունվարի 6]], [[1974]], Կուերնավակա), մեքսիկացի նկարիչ, մեքսիկական մոնումենտալ գեղանկարչության դպրոցի հիմնադիրներից, հասարակական գործիչ։ Սովորել է Մեխիկոյի[[Մեխիկո]]յի գեղարվեստի ակադեմիայում(1911) եւ Սանտա-Անիտա դպրոցում(1913)։ թերթի1911 թվականից մասնակցել է հեղափոխական շարժումների։1914-1918 թվականներին եղել է Վ. Կառանսայի բանակի սպա։ 1919-1922 թվականներին աշխատել է Ֆրանսիայում եւ Իսպանիայում,1921 թվականին [[Բարսելոնա]]յում հրապարակել է «Հեղափոխական արվեստի մանիֆեստը»։ Հիմնադրել է «Տեխնիկայի եւ արվեստի աշխատողների հեղափոխական սինդիկատը», եղել է նրա գլխ. քարտուղարը(1923-1925)։ 1924 թվականից [[Մեքսիկա]]յի կոմունիստական կուսակցության ղեկավարներից էր, «Էլ Մունդո» թերթի գլխավոր խմբագիրը։1920-ական թթ.թվականներին եղել է արհմիութենական ակտիվ գործիչ, Մեքսիկայի արհմիութենական միացյալ կոնֆեդերացիայի գլխ. քարտուղարը (1929-ից)։1930-ին ձերբակալվել է, 1931-ին թվականին աքսորվել Տասկո։ 1932-34-ին1934 թվականին եւ 1935-36-ին1936 թվականին աշխատել է [[ԱՄՆ]]-ում, [[Նյու ՅորքումՅորք]]ում հիմնադրել փորձարարական արվեստանոց(1936)։ 1937-1939-ին թվականներին Իսպանիայի Հանրապետության սպա էր։ Լատինական Ամերիկայի երկրների մոնումենտալ գեղանկարչության զարգացմանը մեծապես նպաստել է Ս-իՍիկեյրոսի գործունեությունը Արգենտինայում(1933), Չիլիում(1941-42),Կուբայում(1943) ։ 1927-ին, 1955-ին եւ 1972-ին թվականին այցելել է [[Մոսկվա]] (1972-ին թվականին` նաեւ [[Երեւան]])։ 1960-ին քաղ.թվականին քաղականա գործունեության համար բանտարկվել է, 1964-ին թվականին ազատվել միջազգային հասարակական կարծիքի ազդեցությամբ։ ՍՍՀՄ Գեղարվեստի ակադեմիայի պատվավոր անդամ(1967), «Ժողովուրդների միջեւ խաղաղության ամրապնդման համար» լենինյան մրցանակի դափնեկիր(1966)։ Հեղափոխական, կոմունիստական գաղափարայնությամբ տոգորված արվեստի համար մարտնչող Ս.Սիկեյրոսը իր կերպարներին հաղորդել է մեծ արտահայտչականություն, հզոր պլաստիկական ուժ` կիրառեկով մասսաների վրա գեղարվեստական ստեղծագործության ակտչվ ներգործության նոր սկղբունքներ։ Նա ստեղծել է մոնումենտալ կոմպոզիցիաներ,որոնցում կոնկրետ անձանց պատկերները զուգորդված են սոցիալ-պատմ.պատմական ուժերի խորհրդանշական անձնավորումների հետ, օգտագործել դինամիկորեն կրճատված հեռանկարի էֆեկտներ, համարձակ փոխներգործության մեջ դնել երփնագիրն ու քանդակագործական ձեւերը, կիրառել գեղարվեստական նոր նյութեր(սինթոտիկ ներկեր, հարթաքանդակային խեցե խճանկար եւ այլն)։▼ 1911-ից մասնակցել է հեղափոխական շարժումների։1914-18-ին եղել է Վ. Կառանսայի բանակի սպա։ 1919-22-ին աշխատել է Ֆրանսիայում եւ Իսպանիայում,1921-ին Բարսելոնայում հրապարակել է «Հեղափոխական արվեստի մանիֆեստը»։ Հիմնադրել է «Տեխնիկայի եւ արվեստի աշխատողների հեղափոխական սինդիկատը», եղել է նրա գլխ. քարտուղարը(1923-1925)։ 1924-ից Մեքսիկայի կոմունիստական կուսակցության ղեկավարներից էր, «Էլ Մունդո» ▲թերթի գլխ. խմբագիրը։1920-ական թթ. եղել է արհմիութենական ակտիվ գործիչ, Մեքսիկայի արհմիութենական միացյալ կոնֆեդերացիայի գլխ. քարտուղարը (1929-ից)։1930-ին ձերբակալվել է,1931-ին աքսորվել Տասկո։ 1932-34-ին եւ 1935-36-ին աշխատել է ԱՄՆ-ում, Նյու Յորքում հիմնադրել փորձարարական արվեստանոց(1936)։ 1937-1939-ին Իսպանիայի Հանրապետության սպա էր։ Լատինական Ամերիկայի երկրների մոնումենտալ գեղանկարչության զարգացմանը մեծապես նպաստել է Ս-ի գործունեությունը Արգենտինայում(1933), Չիլիում(1941-42),Կուբայում(1943) ։ 1927-ին, 1955-ին եւ 1972-ին այցելել է Մոսկվա (1972-ին` նաեւ Երեւան)։ 1960-ին քաղ. գործունեության համար բանտարկվել է, 1964-ին ազատվել միջազգային հասարակական կարծիքի ազդեցությամբ։ ՍՍՀՄ Գեղարվեստի ակադեմիայի պատվավոր անդամ(1967), «Ժողովուրդների միջեւ խաղաղության ամրապնդման համար» լենինյան մրցանակի դափնեկիր(1966)։ Հեղափոխական, կոմունիստական գաղափարայնությամբ տոգորված արվեստի համար մարտնչող Ս. իր կերպարներին հաղորդել է մեծ արտահայտչականություն, հզոր պլաստիկական ուժ` կիրառեկով մասսաների վրա գեղարվեստական ստեղծագործության ակտչվ ներգործության նոր սկղբունքներ։ Նա ստեղծել է մոնումենտալ կոմպոզիցիաներ,որոնցում կոնկրետ անձանց պատկերները զուգորդված են սոցիալ-պատմ. ուժերի խորհրդանշական անձնավորումների հետ, օգտագործել դինամիկորեն կրճատված հեռանկարի էֆեկտներ, համարձակ փոխներգործության մեջ դնել երփնագիրն ու քանդակագործական ձեւերը, կիրառել գեղարվեստական նոր նյութեր(սինթոտիկ ներկեր, հարթաքանդակային խեցե խճանկար եւ այլն)։ Ստացված է «https://hy.wikipedia.org/wiki/Սպասարկող:MobileDiff/2432778» էջից


«Լուսավոր Հայաստան» կուսակցությունը ապրիլի 5-ին կայանալիք հանրաքվեի քարոզարշավի ժամանակ «ոչ»-ի արշավ չի սկսի: Այս մասին այսօր լրագրողներին հայտնեց ԱԺ ԼՀԿ խմբակցության ղեկավար Էդմոն Մարուքյանը: «Մենք որեւէ ճամբարում մեզ չենք տեսնում, մեր ունեցած գործիքակազմը ծայրից ծայր օգտագործել ենք եւ պատրաստ ենք դեռ Սահմանադրական դատարան դիմելու, եթե կլինեն ստորագրություններ, մյուս կողմից՝ բոլոր ուժերին կոչ ենք անում չմտնել ատելության պատերազմի մեջ, թողնել թող «այո»-ի ճամբարն իր «այո»-ն քարոզի», - հայտարարեց Մարուքյանը: Նշենք, որ փոփոխություններով առաջարկվում է դադարեցնել մինչեւ 2018 թվականի ապրիլի 9-ն ընտրված Սահմանադրական դատարանի նախագահ Հրայր Թովմասյանի ու եւս 6 անդամների լիազորությունները։ Նախագիծը չի վերաբերում միայն ՍԴ դատավորներ Արման Դիլանյանին եւ Վահե Գրիգորյանին։ Էդմոն Մարուքյանն ընդգծեց, որ միշտ ասել են, որ երրորդ նախագահ Սերժ Սարգսյանի եւ ՍԴ նախագահ Հրայր Թովմասյանի կողմից ձեւավորված Սահմանադրությունը պետք է փոխվի. - «Այդ համակարգը պետք է փոխվի, Հայաստանը պիտի ունենա ժողովրդավարական Սահմանադրություն, տարբեր օրենքներ ենք բերել, որ այդ համակարգը փոխենք, մերժել են բոլորը, ասել են՝ Սահմանադրական բարեփոխումների հանձնաժողով կստեղծենք, ստեղծվել է, այսօր հանրաքվեի ենք ուղարկում ժողովրդին՝ մեկ հոդված փոխելու համար, այսինքն՝ իշխանությունը համակերպվել եւ վայելում է Սերժ Սարգսյանի ժառանգած համակարգը, բայց համաձայն չի, որ Հրայր Թովմասյանն այդտեղ աշխատի»: Ինչ վերաբերում է հենց Հրայր Թովմասյանին, ապա ԼՀԿ խմբակցության ղեկավարը գտնում է, որ բարոյական կլիներ, եթե նա հրաժարական տար ՍԴ նախագահի պաշտոնից: «Նա պիտի հեղափոխությունից հետո ինքը հրաժարական տար ու գնար, բարոյական իմաստով եմ ասում, որովհետեւ բարոյական հարթության վրա հեղինակել այս Սահմանադրությունն այսքան պրոբլեմներով, երբ ամբողջ թիմը գնում է, ինքն անիմաստ է մնում», - ասաց Մարուքյանը՝ հավելելով, որ իրավական առումով «այս պրոցեսը խոցելու տեղ չունի, դրա համար էլ Սահմանադրության այդ հոդվածն են ուզում փոխել»: «Մեզ համար անհասկանալի է՝ եթե իշխանությունն այս խնդիրն ուզում է լուծել քրեական գործերով, ապա տեսնում ենք ճանապարհի կեսում կանգնած է, հետո ուզում էր լուծել կենսաթոշակային համակարգով, հիմա էլ այդ կենսաթոշակային համակարգի կեսում է կանգնած, հիմա էլ հանրաքվեով: Մենք ի՞նչ ենք ասում: Ասում ենք՝ նախ հանրաքվեն ապօրինի է ամբողջությամբ, ծայրից ծայր հակասահմանադրական հանրաքվե է, եւ հետեւաբար այդ համասահմանադրական հանրաքվեն մեր ունեցած գործիքակազմով փորձել ենք ներկայացնել, ասել, որ հակասահմանադրական է: Հակասահմանադրական հանրաքվեի հակասահմանադրական պրոցեսի մեջ չպիտի լինի հակառակ ճամբար, պիտի լինի միայն «այո»-ի ճամբար, «ոչ»-ի ճամբար չպիտի լինի, ինչո՞ւ, որովհետեւ իշխանությանն օդի նման պետք է, որ ինչ-որ մարդիկ «ոչ»-ի քարոզչություն տանեն, որ ինքն այդ մարդկանց ասի՝ այ, դուք Սերժ Սարգսյանին եք պաշտպանում, այսպիսի ելույթներ ունենա, որից բոլորը հոգնել են, եւ մարդկանց հանի, ասի՝ այ էս անգամ եթե դուք չգնաք տեղամասեր, նրանք կգան ու ձեզ կկեղեքեն, որ մարդիկ գնան ընտրական տեղամասեր, բայց եթե չի լինում «ոչ»-ի ճամբար, թող մենակ «այո»-ն քարոզեն, ժողովուրդն էլ կորոշի՝ կգնա, կքվեարկի այդ «այո»-ն, չի գնա, չի քվեարկի: Բայց «ոչ»-ի որեւէ ճակատ ձեւավորել նշանակում է իշխանությանը շանս տալ շարունակել գեներացնել ատելություն», - շեշտեց Էդմոն Մարուքյանը: